**Robin Colomban** (s. 18. marraskuuta 1997 Briançon, Ranska) on ranskalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan keskushyökkääjä, mutta Colomban osaa pelata myös laidassa.

Ura
---

### Seuraura

Colomban on Diables Rouges de Briançonin kasvatti. Kauden 2014–2015 hän aloitti pelaten Ranskan liigacupia Ranskan alle 20-vuotiaiden maajoukkueen paidassa. Colomban pelasi näin ollen ensimmäisen miesten pelinsä vain 16-vuotiaana 30. syyskuuta 2014 Ligue Magnusissa pelaavaa Ducs de Dijonia vastaan. Hänen ensimmäinen miesten pääsarjamaalinsa syntyi seuraavassa ottelussa 1. lokakuuta 2015 vieraissa Dijonia vastaan. Colomban pelasi kautensa kuitenkin pääosin Briançonin B-nuorissa, joiden varakapteenina hän toimi. Colomban voitti tehoilla 20+31=51 koko Ranskan B-nuorten sarjan syöttöpörssin ja sijoittui pistepörssissä toiseksi edellään vain joukkuetoveri Lucas Bonnardel. Hän pelasi osan kaudestaan myös Briançonin ja HC Avignonin U22-junioreiden yhdistelmäjoukkueessa.

Toukokuussa 2015 Colomban teki sopimuksen Briançonin miesten joukkueen kanssa. Hänen tulokaskautensa 2015–2016 Ligue Magnusissa toi 25 runkosarjaottelussa kaksi maalia ja kahdeksassa karsintasarjan ottelussa yhden syöttöpisteen. Colomban pelasi myös yhteensä kuusi Ranskan Cupin ja Ranskan liigacupin ottelua ilman tehopisteitä sekä Ranskan alle 20-vuotiaiden maajoukkueessa kuusi liigacupin ottelua tehopistein 1+1=2. Briançonin kausi Ligue Magnusissa päättyi kuitenkin putoamiseen sarjatasoa alemmas FFHG Division 1:een. Colomban jatkoi siellä kaudella 2016–2017, josta noin puolet hän pelasi Briançonin A-nuorissa ja voitti Ranskan A-nuorten sarjan syöttöpörssin 26 syöttöpisteellään. Kaudella 2017–2018 hän palasi Ligue Magnusiin, kun Briançon lainasi Colombanin Rapaces de Gapin riveihin. Huhtikuussa 2018 hän teki Gapin kanssa vuoden mittaisen jatkosopimuksen.

Kaudeksi 2019–2020 Colomban siirtyi Boxers de Bordeaux'n riveihin. Hän teki Ligue Magnusin yhden kauden piste-ennätyksensä tehoilla 9+14=23. Colomban oli yhdeksällä osumallaan joukkueen kolmanneksi paras maalintekijä kolmen muun pelaajan kanssa.

Colomban siirtyi kaudeksi 2020–2021 vuoden mittaisella sopimuksella Mestis-joukkue Rovaniemen Kiekkoon. Tammikuussa 2021 hänen sopimuksensa seuran kanssa purettiin, kun RoKin pelaajat olivat lomautettuina. Seuraavana päivänä Colombanin vahvistettiin palaavan loppukauden kattavalla sopimuksella kasvattajaseuraansa Briançoniin, joka oli noussut vuotta aiemmin takaisin Ligue Magnusiin. Huhtikuussa 2021 hän teki seuran kanssa vuoden mittaisen jatkosopimuksen. Colomban oli tehoilla 9+22=31 Briançonin paras syöttäjä Charles Schmittin kanssa sekä joukkueen kolmanneksi paras pistemies.

Kaudeksi 2022–2023 Colomban palasi Mestikseen ja hän siirtyi vuoden mittaisella sopimuksella TUTO Hockeyn joukkueeseen.

### Maajoukkueura

Colomban pelasi alle 20-vuotiaiden IA-divisioonan MM-kilpailuissa vuonna 2017, jolloin hän voitti pronssia. Colombanilla oli koko turnauksen paras aloitusprosentti (65,12%). Hän pelasi myös IB-divisioonan MM-kilpailuissa vuosina 2015 ja 2016, joista jälkimmäinen turnaus päättyi kultaan. Colomban pelasi myös alle 18-vuotiaiden IA-divisioonan MM-kilpailuissa vuosina 2014 ja 2015, joista jälkimmäinen turnaus päättyi pronssiin.

Ranskan A-maajoukkueessa Colomban on pelannut kolme ottelua tehopistein 3+1=4. Hän teki A-maajoukkuedebyyttinsä Euro Ice Hockey Challengessa 11. joulukuuta 2019 Unkarin Budapestissä Japania vastaan. Colomban avasi maalitilinsä A-maajoukkueessa heti kahdella osumalla seuraavassa ottelussa 13. joulukuuta 2019 turnauksen isäntäjoukkue Unkaria vastaan. Hän keräsi ottelusta teholukeman +3.

Muuta
-----

Colombanin pikkuveljet Bastien ja Yoan pelaavat hyökkääjinä HC Briançonin organisaatiossa. Heistä Bastien debytoi kaudella 2020–2021 myös Ligue Magnusissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | HC Briançon | Ranska U18 | 10 | 0 | 0 | 0 | 2 | 1 | 0 | 0 | 0 | 2 |
| 2012–2013 | HC Briançon | Ranska U18 | 20 | 5 | 11 | 16 | 4 | 4 | 1 | 3 | 4 | 0 |
| 2013–2014 | HC Briançon | Ranska U18 | 20 | 12 | 21 | 33 | 4 | – | – | – | – | – | U18 D1A | 5 | 0 | 1 | 1 | 2 |
| 2014–2015 | HC Briançon | Ranska U18 | 17 | 20 | 31 | 51 | 32 | 5 | 6 | 3 | 9 | 14 | U18 D1A | 5 | 1 | 4 | 5 | 0 |
|  | HC Briançon/Avignon | Ranska U22 II | 5 | 0 | 6 | 6 | 0 | 3 | 3 | 4 | 7 | 2 | JMM D1B | 5 | 0 | 0 | 0 | 0 |
| 2015–2016 | HC Briançon | Ranska U22 | 16 | 14 | 19 | 33 | 8 | 2 | 0 | 2 | 2 | 0 | JMM D1B | 4 | 1 | 1 | 2 | 2 |
|  | HC Briançon | Ranska | 25 | 2 | 0 | 2 | 18 | – | – | – | – | – |
| 2016–2017 | HC Briançon/Avignon | Ranska U22 | 22 | 14 | 26 | 40 | 32 | 2 | 2 | 4 | 6 | 0 | JMM D1A | 5 | 0 | 0 | 0 | 2 |
|  | HC Briançon | Ranska I | 20 | 3 | 8 | 11 | 4 | 3 | 1 | 1 | 2 | 2 |
| 2017–2018 | HC Briançon | Ranska I | 12 | 2 | 5 | 7 | 8 | 5 | 1 | 0 | 1 | 0 |
|  | HC Gap | Ranska | 22 | 2 | 3 | 5 | 2 | 4 | 0 | 0 | 0 | 0 |
| 2018–2019 | HC Gap | Ranska | 35 | 7 | 11 | 18 | 4 | 3 | 0 | 0 | 0 | 0 |
| 2019–2020 | Bordeaux GHC | Ranska | 40 | 9 | 14 | 23 | 8 | 4 | 0 | 0 | 0 | 0 |
| 2020–2021 | RoKi | Mestis | 18 | 5 | 3 | 8 | 4 | – | – | – | – | – |
|  | HC Briançon | Ranska | 8 | 3 | 5 | 8 | 4 | – | – | – | – | – |
| 2021–2022 | HC Briançon | Ranska | 36 | 9 | 22 | 31 | 16 | – | – | – | – | – |
| 6 kautta | yhteensä | Ranska | 166 | 32 | 55 | 87 | 52 | 19 | 0 | 1 | 1 | 0 |
| 1 kausi | yhteensä | Mestis | 18 | 5 | 3 | 8 | 4 | – | – | – | – | – |

Lähteet
-------

* Robin Colomban The Internet Hockey Databasessa (englanniksi)
* Robin Colomban Eurohockey-sivustolla (englanniksi)
* Robin Colomban *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Robin Colomban *Elite Prospects*. Everysport Media Group AB.  (englanniksi)
2. ↑  Game detail: 30 Sep 2014, France U20 – Dijon HC Les Ducs *Eurohockey.com*.  30.9.2015. European Ice Hockey Online AB & eSports.cz s.r.o. Viitattu 12.5.2020. (englanniksi)
3. ↑  Game detail: 01 Oct 2014, Dijon HC Les Ducs – France U20 *Eurohockey.com*.  1.10.2015. European Ice Hockey Online AB & eSports.cz s.r.o. Viitattu 12.5.2020. (englanniksi)
4. ↑  Elite Prospects - France U18 Stats 2014-2015 *eliteprospects.com*. Everysport Media Group AB. Viitattu 12.5.2020. (englanniksi)
5. ↑  2 premières recrues offensives *hockey-boxers-de-bordeaux.fr*.  11.4.2019. SASP Boxers de Bordeaux. Viitattu 12.5.2020. (ranskaksi)
6. ↑  Elite Prospects - Bordeaux *eliteprospects.com*. Everysport Media Group AB. Viitattu 12.5.2020. (englanniksi)
7. ↑  Silventoinen, Juha: Kolme jatkajaa ja yksi uusi tuttavuus – RoKille ensimmäiset kiinnitykset tulevalle kaudelle *Jatkoaika.com*.  18.3.2020. Jatkoaika r.y. Viitattu 12.5.2020.
8. ↑  Robin Colomban palaa loppukaudeksi Ranskan pääsarjaan *rokihockey.fi*.  27.1.2021. RoKi Hockey Oy. Viitattu 27.1.2021.
9. ↑  Un natif de Briançon est de retour. *facebook.com*.  28.1.2021. SA Les Diables Rouges. Viitattu 28.1.2021. (ranskaksi)
10. ↑  "INFO RECONDUCTION" *facebook.com*.  23.4.2021. SA Les Diables Rouges. Viitattu 5.12.2022. (ranskaksi)
11. ↑  Elite Prospects - Briancon *eliteprospects.com*. Everysport Media Group AB. Viitattu 5.12.2022. (englanniksi)
12. ↑  Jantunen ja Colomban sopimuksiin! *tutohockey.fi*.  5.7.2022. TUTO Hockey Oy. Viitattu 5.12.2022.
13. ↑  HIHF *jegkorongszovetseg.hu*.  11.12.2019. Magyar Jégkorong Szövetség. Viitattu 12.5.2020. (englanniksi)
14. ↑  HIHF *jegkorongszovetseg.hu*.  13.12.2019. Magyar Jégkorong Szövetség. Viitattu 12.5.2020. (englanniksi)
15. ↑  Yoan Colomban *Elite Prospects*. Everysport Media Group AB.  (englanniksi)
16. ↑  Bastien Colomban *Elite Prospects*. Everysport Media Group AB.  (englanniksi)

TUTO Hockey – Mestis
3 Siiki |
5 Lampi |
7 Karlsson (**C**) |
9 V. Virtanen (**A**) |
11 Kaski |
12 Forsblom |
18 Vähätalo |
19 Gröhn |
21 Virta |
22 Rannisto |
23 Asplund (**A**) |
24 Suistio |
25 Laiho |
26 Karjalainen |
27 Leppikoski |
28 Koskinen |
30 Mäkelä |
30 Pohjola |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen  

Valmentajat Virtanen – Kivilahti – Törnström – Paalasmaa